ROZHODNUTIE KOMISIE
z 24. júla 1995,
ktorým sa mení a dopĺňa rozhodnutie 95/173/ES, ktorým sa stanovujú zvláštne podmienky pre dovoz produktov rybolovu a akvakultúry s pôvodom z Peru
(Text s významom pre EHP)
(95/311/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 91/493/EHS z 22. júla 1991[1] o hygienických podmienkach pre produkciu a uvádzanie na trh produktov rybolovu, naposledy zmenené a doplnené Aktom o pristúpení Rakúska, Fínska a Švédska, najmä na jej článok 11 ods. 5,
keďže zoznam zariadení a plavidiel určených na spracovávanie schválených Peru pre dovoz produktov rybolovu a akvakultúry do spoločenstva bol vypracovaný v rozhodnutí Komisie 95/173/ES[2]; keďže tento zoznam sa môže zmeniť a doplniť potom, čo príslušný orgán v Peru predloží nový zoznam;
keďže príslušný orgán v Peru predložil nový zoznam, v ktorom je doplnených 10 zariadení a jedno plavidlo určené na spracovávanie;
keďže je nevyhnutné príslušne zmeniť a doplniť zoznam schválených zariadení a plavidiel určených na spracovávanie;
keďže opatrenia stanovené v tomto rozhodnutí boli stanovené v súlade s postupom stanoveným rozhodnutím Komisie 90/13/EHS[3],
PRIJALA TOTO ROZHODNUTIE:
Článok 1
Príloha B rozhodnutia 95/173/ES sa nahrádza prílohou k tomuto rozhodnutiu.
Článok 2
Toto rozhodnutie je adresované členským štátom.
V Bruseli 24. júla 1995